
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


14 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 422 


ΑΠΟΦΑΣΕΙΣ 

Αριθμ. Δ1/Δ/2140/398 

Υποχρέωση υποβολής Εντύπου 731 από επιβαί- 

νοντες σε αεροσκάφη ιδιωτικής χρήσης. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις του ν.δ. 714/1970 «περί ιδρύσεωςΔΕΜ 
παρά τω Υπουργείω Συγκοινωνιών και Οργανώσεως 
ΥΠΑ», όπως τροποποιήθηκε με το ν. 1340/1983 (ΦΕΚ 
35/Α/18-3-1983). 

2. Τις διατάξεις του π.δ. 56/1989 περί «Οργανισμού της 
Υπηρεσίας Πολιτικής Αεροπορίας» όπωςτροποποιήθηκε 
μεταγενέστερα. 

3. Τις διατάξεις του άρθρου 28 παράγραφος 1 του Συ¬ 
ντάγματος σύμφωνα με το οποίο «...οι διατάξεις των 

διεθνών συμβάσεων.αποτελούν αναπόσπαστο 

μέρος του εσωτερικού δικαίου και υπερισχύουν από 
κάθε άλλη αντίθετη διάταξη νόμου...». 

4. Τις διατάξεις του ν. 945/27-7-1979 (ΦΕΚ 170Α') με 
το οποίο κυρώθηκε η Συνθήκη της Ρώμης. 

5. Τις διατάξεις του άρθρου 189τηςΣυνθήκηςτης Ρώ¬ 
μης σύμφωνα με το οποίο «..ο κανονισμός έχει άμεση 
ισχύ. Είναι δεσμευτικός ως προς τα μέρη του και ισχύει 
άμεσα σε κάθε κράτος μέλος». 

6. Το ν. 1815/1988 (Κύρωση του Αεροπορικού Κώδι¬ 
κα) και ειδικότερα τα άρθρα 6, 38 και 153, όπως αυτός 
τροποποιήθηκε μεταγενέστερα και ισχύει. 

7. Το π.δ. 123/2016 (ΦΕΚ/Α/208/04-11-2016) περί 
«Ανασύστασης και μετονομασίας του Υπουργείου Διοι¬ 
κητικής Μεταρρύθμισης και Ηλεκτρονικής Διακυβέρνη¬ 
σης, ανασύστασης του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

8. Το π.δ. 124/2016 (ΦΕΚ/Α/209/05-11-2016) περί 
«Αποδοχής παραίτησης Υπουργών, Αναπληρωτών 
Υπουργών και Υφυπουργών». 

9. Το π.δ. 125/2016 (ΦΕΚ/Α/210/05-11-2016) περί 
«Διορισμού Υπουργών, Αναπληρωτών Υπουργών και 
Υφυπουργών». 


10. Τις διατάξεις του Ε.Κ. 1008/2008 «Σχετικά με κα¬ 
νόνες εκμετάλλευσης των αεροπορικών γραμμών στην 
Κοινότητα». 

11 .Την με αριθ. Δ1/Δ/30817/2180/9-9-1991 απόφαση 
σχετικά με την «έγκριση Κανονισμού εγκατάστασης αε¬ 
ροπορικών εταιρειών και παροχής υπηρεσιών αεροπο¬ 
ρικών μεταφορών» και ειδικότερα το άρθρο Ζ46 αυτού 
(ΦΕΚ 727/Β71991). 

12. Την αριθμ. ΥΠΑ/Δ3/52598/7561 /18-12-1995 περί 
«έγκρισης της υπ'αριθμ.1 Αερολιμενικής Διάταξης για την 
ρύθμιση θεμάτων ασφαλείας, λειτουργίας και όρων εκμε¬ 
τάλλευσης των Αερολιμένων της χώρας (ΦΕΚ 30/Β 71996). 

13. Την αριθμ. Δ1 Ο/Δ/4259/334/1 -3-2016 απόφαση περί 
καθιέρωσης του έντυπου 731 στην αγγλική και ελληνική 
γλώσσα που αφορά «Δήλωση επιβαινόντων σε αεροσκά¬ 
φη ιδιωτικής χρήσης», όπως τροποποιήθηκε με την αριθμ. 
ΥΠΑ/Δ1 Ο/Δ/29653/1856/20-12-2016 απόφαση. 

14. Τον ΕΚΑΠΑ (ΦΕΚ/Β/1485/17-6-2011) καιτηνΤεχνική 
Οδηγία Ασφάλειας αριθμ.1 (ΤΟΑ1) ΦΕΚ Β/2607/24-8-2016. 

15. Από την παρούσα κανονιστική απόφαση δεν προ- 
καλείται δαπάνη που επιβαρύνει τον κρατικό προϋπο¬ 
λογισμό, αποφασίζουμε: 

Α.Το συνημμένο στη παρούσα απόφαση έντυπο 731 
αφορά «Δήλωση επιβαινόντων σε αεροσκάφη ιδιωτικής 
χρήσης» και αποτελεί αναπόσπαστο κομμάτι του γενικού 
δηλωτικού ^θπθγβΙ άθεΐ3Γ3ΐίοπ). 

Β. Για πτήσεις αεροσκαφών ιδιωτικής αεροπορίας από 
ελληνικά αεροδρόμια το έντυπο 731 θα συμπληρώνεται 
από τους επιβαίνοντες και θα κατατίθεται από τον Κυ¬ 
βερνήτη του αεροσκάφους, αφού το προσυπογράψει, 
μαζί με το γενικό δηλωτικό και το σχέδιο πτήσης στον 
αερολιμένα αναχώρησης πριν την προγραμματισμένη 
ώρα αναχώρησης. 

Γ. Για πτήσεις αεροσκαφών ιδιωτικής αεροπορί¬ 
ας από πεδία προσγείωσης το έντυπο 731 με ευθύνη 
του Κυβερνήτη θα αποστέλλεται στο δικτυακό τόπο 
9θηθΓ3ΐ3νί3ΐίοηίΙί9ήΐ5@ήο33.9Γτης Υπηρεσίας Πολιτικής 
Αεροπορίας πριν την ώρα αναχώρησης. 

Δ. Σε περίπτωση παραβίασης των ανωτέρω, θα επι¬ 
βάλλονται οι κυρώσεις που προβλέπονται στο Κώδι¬ 
κα Αεροπορικού Δικαίου, ν. 1815/1988 (ΦΕΚ Α/250/ 
11-11-1988), όπως ισχύει. 

Ε.Τα προσωπικά δεδομένατων επιβαινόντων τηρού¬ 
νται σε αρχείο που προστατεύεται κατάλληλα από μη 
εξουσιοδοτημένη πρόσβαση. 

Η παρούσα απόφαση ισχύει από δημοσίευσής της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Φεβρουάριου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 









